Patri Laiseka

Patri Laiseka Garcia (Durango, Bizkaia, ) argazkilaria da. Gerediaga Elkartean argazki artxiboko arduradun dihardu.

 Bizitza 
Bartzelonan bizi zela amonaren kamera bat erreskatatu zuen, eta argazkigintzarako grina piztu zitzaion. Gasteizen ikasi zuen argazkigintza. Trebatzeko laborategi analogikoko tailerrak egin zituen Bartzelonako Pati Llimona gizarte-etxean eta Nico Llaserarekin Bilbon. Gainera, argazkigintzarekin lotutako hitzaldi eta erakusketetara joaten da etengabe. 

 Ibilbidea 
Patricia Laiseka Durango hiribilduko herritarra, argazkilaria, bidaiari ausarta eta kulturen eta eguneroko bizitzaren maitalea da. Durangaldeko argazki-artxibo historikoa eraikitzen eta garatzen dihardu Gerediaga Elkartean.

Gasteizko Nanoipuinak lehiaketan parte hartu zuen, testuak argazkien bidez interpretatuz, eta Ortuellako Arima Guitars-eko Iker Rodriguez luthierrari argazki lan bat egin zion Bilboko Rekalde aretoan.

2021. urtean Tetrapack-en irabazi zuen Erroa eta Contenido Sensible lanekin. Lan hauek emakumeen gorputza sare sozialetan kosifikatzeari buruzko kritika dira.

Invierno a la vista, epe luzeko serie baten parte da Como la trucha al trucho izeneko lana, non birraitona omendu zuen. Serie horretan, naturaren eta giza gorputzaren arteko harremana eraikitzen du, urtaroen edo odol-loturen bidez. Bertan artxiboko eta uneko argazkiak erabiltzen ditu argazki-zuhaitz genealogiko bat sortzeko.

2021. urtean Gaztekliklak 2021/2022 argazki lehiaketa irabazi zuen. 

2023an Zorionez marjinatuak —une horretan bizi zen Durangoko kanpo aldean dagoen Aramotz auzoan garatutako lana—  erakusketa jarri zuen Durangoko Museo Historikoan, aurretik Gasteizko Amarica aretoan egon zena.

2024ko apirilean Iurretako Oreka tabernan argazki erakusketa jarri zuen. Bertan gorputz paisaia eta natura uztartzen zituzten polaroidak egon ziren ikusgai.

 Lanak 

 'Photography x Charity Morocco' ekimena 
Marokon 6,9 graduko lurrikara bat izan zen, eta gutxienez 2.000 lagun hil eta beste horrenbeste zauritu ziren. Nazioarteko hainbat Gobernuz Kanpoko Erakundek (GKE) erreskate lanetan lagundu zuten eta elkartasun ekimenak ere izan ziren. Laisekak 'Photography x Charity Morocco' ekimena jarri zuen martxan, berak Marokon ateratako argazkiekin. Salgai jarri zituen, eta jasotako dirua Kamaleon kolektiboa eta lagunak egiten ari ziren lana finantzatzeko erabili ziren bere osotasunean. Kamaleonek, besteak beste, sukalde mugikor bat jarri zuen martxan, eta autoarekin bidaiak ere egiten ari ziren behar zuenari laguntzeko. 

 Zorionez baztertuak 
Durangoko Aramotz auzoan garatu zen obra bat da, 'Matadero' (euskaraz: Hiltegia) izenez ezagutzen dena, bertan egon baitzen Durangoko hiltegia. Bizitzaz, kulturaz eta, batez ere, gizatasunez beteriko auzoa aldarrikatzen duen memoria historikoaren garrantziaren aldarrikapena eta ikerketa lana da.

Laisekak azaldu zuenez, garrantzitsua iruditu zitzaion argazkietan irudikatzea, “eta auzoan egitear ziren birmoldaketa-lanen aurretik egitea, bere eraikuntza partikularraren aurretik, baita bertako biztanleak, betiko horiek, erretratatzea ere”. Horrela, Laisekaren asmoa zera izan zen: “gaur egun bizirik jarraitzen duten negozio bakarrak jasota uztea, auzoa zer den eta zer izan zen ahaztu ez dadin.  Arteak gogoeta eragiten du, emozioak sortzen ditu eta balioa da."

 Erakusketak 

 2023an 'Photography x Charity Morocco' elkartasun ekimena jarri zuen martxan Marokoko herritarrei laguntzeko.
 2023an Zorionez baztertuak argazki erakusketa jarri zuen Durangoko Arte eta Historia museoan.
 2024an Iurretako Oreka tabernan jarri zituen bere argazkiak ikusgai.

 Sariak eta aintzatespenak 

 2021. urtean Tetrapack-en irabazi zuen Erroa eta Contenido Sensible lanekin. 
 2021. urtean Gaztekliklak 2021/2022 argazki lehiaketa irabazi zuen.

 Erreferentziak 

 Kanpo estekak 

 Elkarrizketa: Arregi Campo funtsari buruz Naiz, 2025.10.23

Kategoria:Durangarrak
Kategoria:Euskal Herriko argazkilariak
Kategoria:Emakume argazkilariak